**Р Е Ш Е Н И Е № ПВ-3-П/2015г.**

Процедурата по реда на глава шеста от Закона за опазване на околната среда за инвестиционно предложение (ИП): **“Изграждане на обект: магазин и склад за строителни материали, ВиК части, офиси и автомивка с тръбен кладенец”** в ПИ 78080.51.279, землище на с. Царацово, Община Марица е започнала с внасяне в Регионалната инспекция по околната среда и водите /РИОСВ/– гр. Пловдив на уведомление с вх. № ОВОС - 903/04.11.2014г. от Възложителя – **„ВиК Системи” ООД**

На основание чл.5, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, РИОСВ Пловдив е информирала Възложителя за следното:

**I. По отношение на изискванията на глава шеста от раздел трети от Закона за опазване на околната среда /ЗООС** /

Представеното инвестиционно предложение е включено в Приложение № 2 от Закона за опазване на околната среда /ЗООС/ и е предмет на преценяване на необходимостта от оценка на въздействието върху околната среда /ОВОС/. С писмо изх. № ОВОС- 903/18.11.2014 г. са дадени указания на Възложителя за необходимите действия, а именно:

* Да представи в РИОСВ Пловдив информация по Приложение № 2 към чл.6 от Наредбата за ОВОС в един екземпляр на хартиен и два екземпляра на цифров носител, както и уведомления до кметовете на Община Марица и с.Царацово и засегнатото население.
* Да изпълни изискванията на чл.6, ал.1 и ал.9 от Наредбата за ОВОС за осигуряване обществен достъп до информацията по приложение № 2.
* Да заплати такса /500 лв./, съгласно Тарифа за таксите, събирани в системата на Министерство на околната среда и водите /ПМС №136, ДВ бр.39 от 2011г. Изм. ДВ бр. 94 от 2012г./.

**II. По отношение на изискванията на чл. 31 от Закона за биологичното разнообразие**:

Инвестиционното предложение подлежи на процедура по оценка на съвместимост, съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони /ДВ бр.73 от 11.09.2007/. С писмо изх. № ОВОС- 903/18.11.2014г. от Възложителя е поискано да представи информация на хартиен и цифров носител, съобразена с изискванията на чл.10 от горната Наредба, относно най-близката защитена зона ВG0002086 „Оризища Цалапица“.

На основание чл.4а, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, с писмо изх. № ОВОС – 903/07.11.2014г. уведомлението е изпратено на Басейнова Дирекция за управление на водите в Източнобеломорски район - Пловдив (БДУВ ИБР Пловдив) с молба за становище съгласно чл. 155, ал. 1, т. 23 от Закона за водите, относно допустимостта на инвестиционното предложение спрямо режимите, определени в утвърдени планове за управление на речните басейни и планове за управление на риска от наводнения.

С писмо изх. № КД-04-380/17.11.2014г., вх. № ОВОС-903/19.11.2014 БДУВ ИБР Пловдив е определила допостимост на ИП от гледна точка на Плана за управление на речните басейни в Източнобеломрски район (ПУРБ на ИБР) и постигане целите на околната среда, относно изграждането на тръбния кладенец.

С искане вх. № ОВОС-903/17.12.2014г. Възложителят е представил в РИОСВ- Пловдив гореизисканата информация.

Поради недостатъчност в предоставената информация, с писмо изх. № ОВОС-903/15.01.2015г. РИОСВ- Пловдив е изискала от Възложителя да представи данни относно:

- начина на водоснабдяването на обекта за питейни нужди,

- очаквани количества на битово- фекалните отпадъчни води, предвиден начин на тяхното третиране, начин и място на заустване

и е уведомен, че във връзка със заустване в почвата на технологичните води от измиване на автомобилите посредством дренажен блок, информацията по Приложение 2 е изпратена на БДУВ ИБР Пловдив с молба за становище съгласночл. 155, ал.1 от Закона за водите относно допустимостта на инвестиционното предложение спрямо режимите, определени в утвърдени планове за управление на речните басейни и планове за управление на риска от наводнения. Становището на БДУВ ИБР е поискано с писмо изх. № ОВОС-903/15.01.2015г.

С писмо вх. № ОВОС-903/20.01.2015г. Възложителят е представил в РИОСВ- Пловдив изисканата допълнителна информация.

С писмо изх. № КД-04-380/28.01.2015г., вх. № ОВОС-903/02.02.2015г. БД ИБР Пловдив определя инвестиционното предложение, като недопустимоот гледна точка на Закона за водите.

С писмо изх. № ОВОС-903/11.02.2015г. Възложителят е уведомен с така определената недопустимост и му е дадена възможност със срок до 09.03.2015г. да предложи технологичен или друг вариант, относно заустването на отпадните води от измиването на автомобилите.

В писмо вх. № ОВОС-903/18.02.2015г. Възложителят внася допълнителна информация в РИОСВ- Пловдив, която е изпратена до БДУВ ИБР Пловдив с молба за становище по чл.7, ал.2, т.4 от Наредбата за ОВОС с писмо изх. № ОВОС-903/25.02.2015г.

С писмо изх. № КД-04-380/09.03.2015г., вх. № ОВОС-903/11.03.2015г. БД ИБР Пловдив потвърждава заключението изразено в становище изх. № КД-04-380/28.01.2015г. и определя, че така представеното инвестиционното предложение е **недопустимо** от гледна точка на Закона за водите.

Въз основа на изложеното фактическо обстоятелство, на основание чл.2а, ал.3 и във връзка с чл.2а, ал.1 и ал.2 от Наредбата за ОВОС

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение: **“Изграждане на обект: магазин и склад за строителни материали, ВиК части, офиси и автомивка с тръбен кладенец”** в ПИ 78080.51.279, землище на с. Царацово, Община Марица, Възложител: **„ВиК Системи” ООД,**

С прекратяване на процедурата за преценяване на необходимостта от изготвяне на ОВОС, в това число и по оценка на съвместимост на инвестиционното предложение не се изключва възможността на Възложителя да подаде ново уведомление по реда на Наредбата за ОВОС.

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 17.03.2015г.**

*Директор на РИОСВ - Пловдив*